उन्होंने ये भी कहा कि एक निर्दयी शासक की जयंती मनाने की जगह सूबे की सरकार को चाहिए था कि वह इस फंड से हाल की बाढ़ में बेघर हुए लोगों का पुनर्वास करती. उन्होंने आरोप लगाया कि टीपू सुल्तान को महिमामंडित करने की दोषी कांग्रेस की सरकार है जिसने अपना वोट बैंक बनाने के लिए ऐसा किया. नचप्पा का कहना है कि जो राजनेता 'टीपू सुल्तान की तरफदारी कर रहे हैं उन्हें कम से कम टीपू सुल्तान को लेकर लिखी गई इतिहास की किताबों पर गौर करना चाहिए. इन किताबों में उन्हें टीपू सुल्तान के जुल्मों का जिक्र मिलेगा. टीपू सुल्तान फ्रांसिसियों और अंग्रेजों के समान ही विदेशी था.'